

**ΣΥΛΛΟΓΟΣ ΔΙΚΑΣΤΙΚΩΝ ΥΠΑΛΛΗΛΩΝ**

**ΚΑΙ ΕΠΙΜΕΛΗΤΩΝ Ν. ΚΥΚΛΑΔΩΝ**

**ΣΥΡΟΣ, 11-06-2025**

**ΑΡ. ΠΡΩΤ. 47**

**ΠΡΟΣ: Την Ομοσπονδία Δικαστικών**

**Υπαλλήλων Ελλάδος**

**Κοιν: 1) Δικηγορικό Σύλλογο Σύρου**

**2) Δικηγορικό Σύλλογο Νάξου**

**3) Ολομέλεια Δικηγορικών Συλλόγων**

**4) Δικαστικές Υπηρεσίες Κυκλάδων**

Ο Σύλλογος Δικαστικών Υπαλλήλων και Επιμελητών Κυκλάδων, σε έκτακτη Γενική Συνέλευση της 11ης Ιουνίου 2025, μεταξύ άλλων θεμάτων, αποφάσισε **ΟΜΟΦΩΝΑ** :

1. Ότι τα μέλη του Συλλόγου προχωρούν σε τρίωρες στάσεις εργασίας κατά την εβδομάδα από 16 Ιουνίου έως και 20 Ιουνίου και από ώρα 12:00΄΄ έως ώρα 15:00΄΄.

2. Η ενέργεια αυτή πραγματοποιείται ως διαμαρτυρία για την έως τώρα λειτουργία των Δικαστικών Υπηρεσιών των Κυκλάδων με το ήμισυ των προβλεπομένων οργανικών θέσεων, καθώς και με όλα τα τεράστια προβλήματα που προκλήθηκαν με την εφαρμογή του νέου Δικαστικού Χάρτη, τα οποία επιβάρυναν δυσανάλογα τις ήδη δύσκολες συνθήκες εργασίας στη νησιωτική Ελλάδα..

3. Ευελπιστούμε ότι με αυτή μας την κίνηση θα προκαλέσουμε έστω το ενδιαφέρον για τις δικαστικές υπηρεσίες των Κυκλάδων οι οποίες έχουν αφεθεί να λειτουργούν στην τύχη.

ΓΙΑ ΤΟ ΔΣ του Σ.Δ.Υ.& Ε.Ν.Κ.

Ο ΠΡΟΕΔΡΟΣ ΤΟ ΜΕΛΟΣ ΤΟΥ ΔΣ

ΔΗΜΗΤΡΙΟΣ ΚΑΡΑΒΟΛΑΣ ΑΓΑΠΗ ΠΑΝΑΓΙΩΤΙΔΟΥ